Baskofobia

Baskofobia mendez mende euskal ezaugarrien edo hizkuntzaren kontra agintariengandik, eskola sistemen kudeatzaileengandik edo pertsonaia publiko eta gizabanako batzuengandik izan den pertsekuzioa eta etsaigoa da. Euskaldunen etsaigoa Goi Erdi Aroan agertzen da esplizituki agirietan, Isidoro Sibiliakoaren idazlanetan nabarmenen (VII. mende hasieran). XII. mende erdialdean, Codex calixtinus idazlaneko V. atalean gogor gaitzetsi eta trufa egin zitzaien euskaldunei (baskoak zein nafarrak) haien ohitura eta hizkuntzagatik.


Bereziki hizkuntzaren aurkako jarrera denean, euskarafobia deitzen zaio. Honek debekuen, jazarpenaren edo bestelako neurrien zein adierazpenen forma hartu du historikoki. 2021eko uztailean, gizon batek kolpeak jasan zituen Donibane Lohizunen pertsona talde batengandik euskaraz mintzatzearren, Frantziako hizkuntza frantsesa dela esaten zuten bitartean. 

 Erreferentziak 

 Bibliografia 
  Joan Mari Torrealdai. El libro negro del euskera (1998, Ttarttalo). ISBN: 9788480913959. Euskarak mendeetan zehar jasandako erasoei buruzko liburua.
  Joan Mari Torrealdai. Asedio al euskera. Más allá del libro negro (2018, Txertoa).

 Ikus, gainera 
 Menderatze (soziolinguistika).
 Euskarafobia

 Kanpo estekak 

Kategoria:Euskara
Kategoria:Euskaldunak
Kategoria:Soziolinguistika